Diari Oficial de la Generalitat Valenciana


Sumari del DOGV 1411, del 29-10-1990 (1990/819145)

ORDRE de 15 d'octubre de 1990, de la Conselleria d'Economia i Hisenda, per la qual s'especifiquen les característiques del programa de pagarés de la Generalitat Valenciana.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/15/(1)/dof/vci/html**

### Dades del document

Número de DOGV
:   1411

Data del DOGV
:   29-10-1990

Secció del DOGV
:   DISPOSICIONS GENERALS

Número del document
:   1990/819145


Data del document
:   15-10-1990

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 15 d'octubre de 1990, de la Conselleria d'Economia i Hisenda, per la qual s'especifiquen les característiques del programa de pagarés de la Generalitat Valenciana.  
Segons que disposa el Decret 156/1990, d?1 d'octubre, en el qual s'acorda el programa d'emissió de pagarés de la Generalitat Valenciana per un import global de vint mil milions de pessetes, i fent ús de l'autorització que s'hi confereix a aquesta conselleria perquè dicte les disposicions i resolucions necessàries per a la seua execució.  
ORDENE:  
1. Import  
El volum viu dels pagarés no podrà superar 20.000 milions de pessetes.  
2. Representació  
Aquests es faran efectius bé en títols al portador o en anotacions en compte, i el seu nominal serà de 500.000 pessetes. Els títols podran ser agrupats en títols múltiples i fungibles d'acord amb el que estableix el Decret 1128/1974, de 25 d'abril (o disposició que el substituesca) i normes complementàries. Els títols els signarà el Director General d'Economia i Política Financera.  
3. Terminis d'amortització  
Els pagarés podran tenir com a venciment tres, sis o dotze mesos des de la data d'emissió i aquests terminis s'ajustaran a dates hàbils de venciment.  
Aquest termini podrà augmentar-se o disminuir-se per la Direcció General d'Economia i Política Financera en el nombre de dies necessaris, però en cap cas superior a quinze, per a fer coincidir dates d'amortització entre si, o bé amb les dates de noves emissions.  
4. Duració del programa  
El programa d'emissions de pagarés tindrà una duració màxima de quatre anys des de la primera data d'emissió.  
5. Calendari d'emissions  
5.1. Les convocatòries per a la subhasta d'emissions de pagarés tindran lloc durant els tercers dimecres de tots els mesos de l'any, mentre el programa continue en vigor.  
A aquest efecte, es consideraran dies hàbils tots els dies de dilluns a divendres, ambdós inclosos, que no siguen festius. En el cas que un dia fos inhàbil, la subhasta s'efectuarà el dia hàbil següent.  
5.2. Les convocatòries seran comunicades per la Direcció General d'Economia i Política Financera a les entitats financeres licitadores, dins d'allò acordat mitjançant conveni de col·laboració.  
5.3. En la convocatòria s'indicarà el volum nominal de la subhasta, els distints terminis i quantitats, si escau, les dates d'emissió i amortització, el termini de recepció de les ofertes i la llista d'entitats participants convocades per a la subhasta quan la subhasta siga realitzada per una entitat agent.  
5.4. No obstant això, la Direcció General d'Economia i Política Financera, amb acord previ, podrà no convocar subhasta en alguna de les dates del calendari previst, per raó d'excés de liquiditat, d'inconveniència de les dates o altres causes justificades com cal.  
6. Presentació de les ofertes  
Les ofertes seran presentades per les entitats participants en la subhasta a la Direcció General d'Economia i Política Financera o, si és el cos, a l?entitat agent del programa. Per a cada termini, a més de les dades identificatives de l?entitat, s'hi indicarà l?import i el tipus d'interès nominal que s'haurà de pagar posteriorment, segons els terminis i els procediments acordats mitjançant conveni.  
7. Adjudicacions  
7.1. Les adjudicacions de l?import sol·licitat es duran a terme mitjançant el sistema de subhasta.  
7.2. Els criteris de selecció d'ofertes per a cada termini serà, en primer lloc, de menor a major cost, a igual cost per prorrateig en funció del volum adjudicat, ajustat les fraccions per major proximitat als nominals oferts i, en cas d'igualtat, s'assignaran per sorteig.  
8. Tractament fiscal  
El mateix vigent per a les emissions de l?Estat, d?acord amb el que estableix l'article 56 de l?Estatut d?autonomia de la Comunitat Valenciana, l'article 14-5 de la LOFCA i segons la normativa fiscal vigent relativa als rendiments implícits del capital mobiliari de règim general.  
9. Liquiditat  
Els pagarés es negociaran en la Borsa de Valors de València i gaudiran dels avantatges inherents a la cotització oficial, en virtut de l'article 46 del Reglament de Borses, o be s'acolliran a la legislació vigent al seu moment.  
10. Destinació  
El programa de pagarés de la Generalitat Valenciana tindrà com destinació finançar les despeses d'inversió de l?exercici 1990.  
11. Altres característiques  
11.1 Els pagarés de la Generalitat Valenciana a què es refereix aquesta ordre gaudeixen de totes les garanties, immunitats i privilegis propis del Deute de l'Estat.  
11.2. Atesa la seua condició d'amortitzables, els pagarés es computaran pel seu valor nominal en tota classe de fiançaments davant l'estat, comunitats autònomes, diputacions provincials, ajuntaments i qualssevulla corporacions públiques o administratives.  
11.3. Els títols emesos tindran la consideració de valors aptes a l'efecte d'inversió necessària en els corresponents coeficients de les Societats de Garantia Recíproca, de les Entitats d'Assegurança Privada i d'aquelles altres entitats de característiques similars que tinguen reconeguda automàticament la comptabilitat dels títols del Deute Públic de l'Estat.  
12. Conveni de col·laboració  
Les entitats participants en el programa de pagarés firmaran amb la Direcció General d'Economia i Política Financera un conveni de col·laboració que regule tots els aspectes relacionats amb el Programa, dins de les especificacions recollides en les disposicions normatives en vigor.  
13. Autorització  
S'autoritza la Direcció General d'Economia i Política Financera per a dictar les disposicions i adoptar les mesures que requeresca l?execució d'aquesta Ordre.  
València, 15 d'octubre de 1990.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI